Morten Homann (SF), 2004-01-28:
Det giver jo sig selv, at når der sker ændringer hele tiden, bliver det ikke nemmere at overskue.
Derfor vil jeg godt spørge: Hvornår kommer der en egentlig forenkling, en gennemgribende forenkling, af aktieavancebeskatningen, som jo har været bebudet flere gange af ministeren?
Hvornår får vi den ændring, der kunne være voldsomt brug for, i stedet for de her mange små lappeløsninger, som jo kun gør det sværere for borgerne at overskue, hvad der nu er gældende ret?
Jeg vil godt starte med at lykønske skatteministeren med, at det nu efter 2 år og mange proklamationer om det samme omsider lykkes at frembringe et lovforslag, som indeholder reelle forenklinger.
Det vil jeg godt tage hatten af for, at der blandt mange andre ting i det her forslag også er forenklinger.
Det vil vi selvfølgelig gerne bakke op om.
Til gengæld er der også tale om, at det, for guderne må vide hvilken gang, er et lovforslag, hvor der er bunket mange forskelligartede forslag sammen, som trækker i hver sin retning.
Derfor er der også nogle elementer, vi skal have kigget nærmere på under udvalgsarbejdet, før vi vil kunne støtte forslaget.
Princippet med at ophæve ejerlejlighedsavancebeskatningsloven er ganske udmærket.
Derimod er det lidt uforståeligt, at man vælger at bruge
ejendomsavancebeskatningslovens regler på opgørelse af skattemæssig anskaffelsessum.
Vi ville foretrække, at man i stedet for brugte den allerede opgjorte anskaffelsessum som udgangspunkt; det ville både være enklere, og det ville forhindre, at man vil kunne få en stor skattelettelse.
Samtidig vil vi også godt sætte spørgsmålstegn ved det rimelige i, at man indfører den her pristalsregulering, som angiveligt skulle have været en administrativ praksis.
Vi vil godt sætte spørgsmålstegn ved det, al den stund i hvert fald Ligningsrådet har stillet sig kritisk og har underkendt denne her praksis.
Som også tidligere ordførere har peget på, er der altså mulighed for, at man via lovbefæstning af denne her ikke helt entydige praksis vil kunne give dobbelt fradrag for skatteydere, og det er i hvert fald ikke en ting, som vi ønsker at bidrage til i SF.
Som jeg også har været inde på i den tidligere korte bemærkning, er der igen, igen en lang række ændringer af aktieavancebeskatningsloven.
Som sagt er vi oppe på over 50 ændringer i den nuværende skatteministers tid på posten
Det understreger selvfølgelig, at vi har en aktieavancebeskatningslov, der er fuldstændig ude af trit med virkeligheden, og som trænger til at blive lavet om.
Men det er selvfølgelig sørgeligt, at vi har en regering og en skatteminister, der fuldstændig har opgivet ambitionen om at lave en reel forenkling på det her område og lave en aktieavancebeskatningslov, som borgerne kan finde ud af og lave en aktieavancebeskatningslov, som har en reel retfærdig beskatning.
Så man kan konstatere, at man fortsætter med at lave lappeløsninger på det her område, og det kan ikke udelukkes, at man også vil få mulighed for at lave spekulation med de regler, der bliver indført.
Det er noget af det, vi skal have set nærmere på under udvalgsbehandlingen.
op til, hvad han har sagt adskillige gange, nemlig at der kommer en gennemgribende reform af aktieavancebeskatningsloven, følge op på det grundige udvalgsarbejde, der er blevet lavet, følge op på de løfter, der er blevet givet i gentagne lovprogrammer fra regeringen og faktisk fremsætte et forslag til reform af aktieavancebeskatningen, så vi kan få løst det her problem
Så det håber jeg meget at jeg kan få skatteministerens tilsagn om.
Så vil jeg godt give tilsagn om, at vi vil få løst alle de ubesvarede spørgsmål under udvalgsarbejdet og gøre vores endelige stilling op inden tredjebehandlingen.